| *Heteroconger* |
| --- |
| *Heteroconger hassi* |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Actinopterygii |
| Subclase: | Neopterygii |
| Infraclase: | Teleostei |
| Superorde: | Elopomorpha |
| Orde: | Anguilliformes |
| Suborde: | Congroidei |
| Familia: | Congridae |
| Subfamilia: | Heterocongrinae |
| Xénero: | ***Heteroconger***Bleeker, 1868  |

 |
| Especies |
| * *Véxase o texto*
 |

***Heteroconger*** é un xénero de peixes angüiliformes da familia dos cóngridos que comprende varias especies, coñecidas como **heterocongros**, e que, xunto coas do xénero *Gorgasia*, constitúen a subfamilia dos heterocongrinos.

Son peixes moi semellantes ás anguías, das que se diferencian sobre todo por viviren enterrados na area ou na lama do fondo, do que sobresae só a cabeza e a parte anterior do tronco, e que viven xeralmente agrupados en colonias, polo que tamén reciben os nomes de **anguías de xardín** ou **anguías tubícolas**. Aliméntanse de plancto.

O xénero foi descrito por Bleeker no ano 1868.

Características e bioloxía
--------------------------

### Anatomía

Corpo moi alongado e comprimido (miden aproximadamente 40 cm e son moi delgados). Cola moito máis longa que a cabeza e o resto do corpo. Aletas dorsal e anal que, ás veces, conflúen coa aleta caudal. Aletas pectorais ausentes ou vestixiais. Cabeza curta. Fociño moi curto. Boca curta e oblicua. Ollos grandes en comparación co seu corpo e olfacto débil debido ao seu diminuto nariz.

### Comportamento

Viven enterrados na area do fondo, e xeralmente só é visíbel a cabeza e a metade dianteira do tronco, pero se se molestan retíranse enteiramente no seu agocho. As *anguías de xardín* son tímidas cos outros animais e cos humanos, pero os machos son agresivos cos outros machos da súa especie. Cando se senten ameazadas, retírase ao seu tobo, e péchano cun bloque de moco para que os depredadores non poidan penetrar no seu fogar.

### Distribución

A maior parte das especies habitan na rexión Indo-Pacífica, pero tamén hai outras que viven nas augas tropicais e subtropicais de todo o mundo, especialmente nas partes máis cálidas do océano Atlántico (incluíndo o mar Caribe) e do Pacífico oriental.

### Bioloxía

Os científicos aínda non coñecen a lonxevidade dos heterocongros en estado salvaxe. Son carnívoros e aliméntanse de plancto. Para buscar a comida válense sobre todo na vista, debido aos seus grandes ollos. Permanecendo no seu tobo, e movendo a cabeza, atrapan o plancto que chega á deriva debido ás correntes. reprodúcense sexualmente e presentan dimorfismo sexual. Na época da reprodución, sen saír do tobo, acércanse entre si, e os machos entrelázanse coa femia coa que queren aparearse, á que defenden ferozmente, mordéndolles a cabeza, e mesmo os ollos, aos outros pretendentes. Liberan os gametos na auga, onde os ovos se fecundan e quedan flotantes reuníndose na zona epipeláxica. Cando os ovos eclosionan, os heterocongros desenvolven as súas larvas flotando na auga e, cando son o suficientemente grandes, nadan até o fondo e escavan na area cadanseu tobo na periferia da colonia, que así vai medrando.

Clasificación
-------------

**Xénero *Heteroconger*** Bleeker, 1868

Sinónimos:
* *Nystactes* Böhlke, 1957
* *Taenioconger* Herre, 1923
* *Xarifania* Klausewitz e Eibl-Eibesfeldt, 1959
* *Nystactichthys* Böhlke, 1958

**Especies** 

* *Heteroconger balteatus* Castle e Randall, 1999
* *Heteroconger camelopardalis* Lubbock, 1980
* *Heteroconger canabus* Cowan e Rosenblatt, 1974
* *Heteroconger chapmani* Herre, 1923
* *Heteroconger cobra* Böhlke e Randall, 1981
* *Heteroconger digueti* Pellegrin, 1923
* *Heteroconger enigmaticus* Castle e Randall, 1999
* *Heteroconger hassi* Klausewitz e Eibl-Eibesfeldt, 1959
* *Heteroconger klausewitzi* Eibl-Eibesfeldt e Köster, 1983
* *Heteroconger lentiginosus* Böhlke e Randall, 1981
* *Heteroconger longissimus* Günther, 1870
* *Heteroconger luteolus* Smith, 1989
* *Heteroconger obscurus* Klausewitz e Eibl-Eibesfeldt, 1959
* *Heteroconger pellegrini* Castle, 1999
* *Heteroconger perissodon* Böhlke e Randall, 1981
* *Heteroconger polyzona* Bleeker, 1868
* *Heteroconger taylori* Castle e Randall, 1995
* *Heteroconger tomberua* Castle e Randall, 1999
* *Heteroconger tricia* Castle et Randall, 1999

Galería
-------

* 
* 
* 
* 
* *Xardín* de heterocongros en Balí, Indonesia

Notas
-----

1. 1 2  *Heteroconger* Bleeker, 1868 no ITIS.
2. 1 2  Discover Life *(en inglés)*
3. ↑  Castle, P. H. J. & Randall, J. E. (1999): "Revision of Indo-Pacific garden eels (*Congridae: Heterocongrinae*), with descriptions of five new species". *0Indo-Pacific Fishes* Núm. 30: 1-52, Pls. I-III.
4. ↑  Froese, Rainer, e Daniel Pauly, eds. (2012): "Species of *Heteroconger*" in FishBase.
5. ↑  Taxonomicon.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Heteroconger*** |

|  |  |
| --- | --- |
|  | Wikispecies posúe unha páxina sobre:  ***Heteroconger*** |

### Bibliografía

* Eichler, Dieter e Robert F. Myers (1997): *Korallenfische Zentraler Indopazifik*. Hambueg: Jahr Verlag. ISBN 3-86132-225-0.
* Nelson, Joseph S. (2006): *Fishes of the World*. John Wiley & Sons, Inc. ISBN 0-471-25031-7.
* Patzner, Robert A. e Horst Moosleitner (1999): *Mergus Meerwasser-Atlas Band 6*. Melle: Mergus-Verlag. ISBN 3-88244-116-X.

### Outros artigos

* Cóngridos
* Heterocongrinos

### Ligazóns externas

* Especies de *Heteroconger* en FishBase *(en inglés)*.
* *Heteroconger* en SADW *(en inglés)*.
* *Heteroconger* en Encyclopedia of Life *(en inglés)*.
* *Heteroconger* en ADW *(en inglés)*.
* *Heteroconger* en Zipcodezoo *(en inglés)*.
* *Heteroconger* no NCBI *(en inglés)*
* *Heteroconger* en CalPhotos.

|  |  |
| --- | --- |
| Control de autoridades | 
* Wd: Q726869
* MAG: 2776949898

 |

|  |  |
| --- | --- |
| Identificadores taxonómicos | 
* ADW: Heteroconger
* Fossilworks: 301390
* GBIF: 2403127
* iNaturalist: 88872
* IRMNG: 1041902
* ITIS: 161395
* NCBI: 391205
* Plazi: ID
* uBio: 678813
* WoRMS: 125626

 |